• 8 



Kekertat (Øerne), af de Danske «Schades Øer« efter en Assistent 

 Schade, der her i sin Tid skal have opholdt sig om For- 

 aaret for at indhandle Spæk, der saa senere hentedes med 

 Fartøj til Colonien. Denne Øgruppe bestaar af to større og to 

 mindre Øer mod Vest, og 3 à 4 Skjær mod Øst. De bestaa af 

 Basalttuf (Palagonit), ere lave og bevoxede med Græs, og, da en 

 stor Mængde Terner og Ederfugle ruge her om Foraaret, sam- 

 lede Grønlænderne, navnlig tidligere, en Del Æg her. Siden 

 den største af Øerne igjen i de senere Aar stadig er beboet om 

 Foraaret for Utokefangstens Skyld, ere Fuglene næsten fordrevne 

 derfra. Det højeste Punkt, Varden paa den største af Øerne, 

 naaer kun op til 130 Fod (40 M.) over Vandfladen. Mange 

 Husruiner og Grave vidne om , at Øerne tidligere have været 

 beboede 1 '. 



Fra Schades Øer rejste vi over til og langs med Svarten- 

 huks-Halvøens Kyst, hvor der ligeledes findes flere Husrester 

 og Grave mellem Maneetsokut og fgpik , og naaede til Umivit. 

 Denne Bugt, ligesom den c. 1 Mil Nord derfor liggende Bugt 

 Kangiusak, er V2 — 3 /4.Mil bred, c. 1 Mil dyb og er i den inderste 

 Del saa lav, at selv en Konebaad kun kan naa derind ved Høj- 

 vande. Øgsaa paa Nordsiden af Umivit findes gamle Husrester 

 og Grave. Herfra begave vi os ind i den smalle, 9 — 10 Mil 

 dybe Uvkusigsat-Fjord, hvis Kyster i Almindelighed ere saa 

 stejle, at man paa enkelte Undtagelser nær, som f. Ex. den store 

 kjedelformede Dal Kororsuak paa 72° 5' N. В., kun kan lande 

 paa de store, kegleformede Stenskred, der findes ved Foden af 



] ) Af Mængden af Husruiner kan man dog ikke her, ligesaa lidt som paa 

 andre Steder af Grønlands Kyster, slutte, at Befolkningen tidligere har 

 været større end nu; thi, førend Colonierne og Udstederne hieve anlagte, 

 rejste Grønlænderne mere omkring og sloge sig ned for Vinteren snart 

 her, snart der, eftersom Fangsten syntes dem lovende. De hyggede sig 

 som oftest et nyt Hus hver Gang, da det baade var nemmere og be- 

 hageligere end at rydde et gammelt, der ofte var fyldt med Sne og 

 Vand under del sammenstyrtede Tag. Paa denne Maade kunde en Fa- 

 milie efterhaanden komme til at bygge mange linse og til at efterlade 

 sig mange Husruiner. 



